Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8715. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA Wara li kkunsidrat it-Trattat dwar il-Funzjonament tal-Unjoni Ewropea, L-Artikolu 173 tat-Trattat ta l-kariga lill-Unjoni u lill-Istati Membri li jiżguraw li jkun hemm il-kundizzjonijiet meħtieġa għall-kompetittività tal-industrija tal-Unjoni. L-Artikolu 107(3)(b) tat-Trattat jistipula li l-għajnuna maħsuba biex tippromwovi l-eżekuzzjoni ta' proġetti fuq skala kbira ta' interess Ewropew komuni tista' titqies li hi kompatibbli mas-suq intern. Strateġija industrijali li tirnexxi għandha tkompli tibni fuq il-karatteristiċi tajbin u fuq l-assijiet tal-Ewropa fi ktajjen ta' valur strateġiċi fit-teknoloġiji l-ġodda, u dan ta' spiss ikun jeħtieġ sforzi konġunti kkoordinati tajjeb u l-investiment mill-awtoritajiet pubbliċi u mill-industriji ta' diversi Stati Membri; Għal dan il-għan, jeħtieġ li l-Kummissjoni titlob l-għarfien espert ta' speċjalisti f'korp konsultattiv. Għalhekk hemm bżonn li jitwaqqaf grupp ta' esperti fil-qasam tal-ktajjen ta' valur u ta' proġetti ta' investiment ewlenin, b'mod partikolari b'rabta mal-Proġetti Importanti ta' Interess Ewropew Komuni, u li jiġu ddefiniti l-kompiti, l-għanijiet u l-istrutturi ta' dan il-grupp. Jeħtieġ li l-grupp joffri l-pariri u l-għarfien espert lill-Kummissjoni li jgħinu biex tinbena viżjoni komuni tal-Unjoni dwar il-ktajjen ta' valur ewlenin għall-Ewropa u biex ifasslu u javvanzaw proġetti ta' investiment ġodda fi ktajjen ta' valur ewlenin fl-Ewropa permezz tal-kooperazzjoni u l-koordinazzjoni bejn l-awtoritajiet pubbliċi u l-partijiet ikkonċernati ewlenin minn għadd ta' Stati Membri; Jeħtieġ li l-grupp ikun magħmul minn uffiċjali għoljin tal-awtoritajiet kompetenti tal-Istati Membri, minn rappreżentanti għoljin ta' entitajiet pubbliċi oħrajn, bħalma huma korpi tal-Unjoni u ta' organizzazzjonijiet internazzjonali (li jaħdmu f'oqsma bħal tat-teknoloġija u l-innovazzjoni, l-enerġija, it-trasport, l-investiment, l-analiżi ekonomika, is-sigurtà u d-difiża), rappreżentanti għoljin ta' organizzazzjonijiet li jirrappreżentaw l-interessi tal-qasam akkademiku u tar-riċerka, tal-finanzi, tal-industrija, tal-SMEs u tal-impjegati u l-ħaddiema; u minn individwi maħtura fil-kapaċità personali tagħhom. Għandhom jiġu stabbiliti r-regoli dwar l-iżvelar tal-informazzjoni mill-membri tal-grupp. Jixraq li jiġi ffissat perjodu għall-applikazzjoni ta' din id-Deċiżjoni. Fi żmien propizju, il-Kummissjoni se tikkunsidra kemm ikun xieraq li tingħata estensjoni, IDDEĊIEDIET DAN LI ĠEJ: Jiġi stabbilit il-Forum Strateġiku għall-Proġetti Importanti ta' Interess Ewropew Komuni ("il-grupp"). Il-mandat tal-grupp se jkun li jiffaċilita l-ftehimiet bejn l-awtoritajiet pubbliċi u l-partijiet ikkonċernati ewlenin minn għadd ta' Stati Membri biex jiġu avvanzati Proġetti Importanti ta' Interess Ewropew Komuni ġodda u biex titfassal viżjoni komuni fil-livell tal-Unjoni għal sforzi u investimenti konġunti u kkoordinati fi ktajjen ta' valur ewlenin. Il-kompiti tal-grupp għandhom ikunu, b'mod partikolari: li jagħti l-pariri lill-Kummissjoni dwar il-ktajjen ta' valur ewlenin għall-Ewropa, li huma ddefiniti bħala l-ktajjen ta' valur ta' importanza strateġika għall-Ewropa li jeħtieġu azzjonijiet u investimenti konġunti u kkoordinati tajjeb min-naħa tal-awtoritajiet pubbliċi u mill-industriji ta' għadd ta' Stati Membri biex jiżguraw li l-Ewropa tibqa' jew tiġi fil-pożizzjoni industrijali ewlenija f'oqsma importanti; li jgħin lill-Kummissjoni tfassal viżjoni Ewropea komuni għal dawn il-ktajjen ta' valur ewlenin, li jaqblu dwarha l-Istati Membri u l-partijiet ikkonċernati ewlenin; li jagħti l-pariri lill-Kummissjoni dwar il-Proġetti Importanti ta' Interess Ewropew Komuni li huma meħtieġa fil-ktajjen ta' valur ewlenin; li jgħin lill-Kummissjoni tistabbilixxi l-kooperazzjoni u l-koordinazzjoni bejn l-awtoritajiet pubbliċi u l-partijiet ikkonċernati ewlenin ta' għadd ta' Stati Membri biex b'hekk ikunu ffaċilitati l-ftehimiet li javvanzaw il-Proġetti Importanti ta' Interess Ewropew Komuni ġodda; li jgħin lill-Kummissjoni fis-sorveljanza tal-progress li jkun inkiseb; li jirrapporta dwar ix-xkiel jew l-ostakoli li jinstabu waqt it-tfassil u l-avvanzament ta' Proġetti Importanti ta' Interess Ewropew Komuni; u jipproponi s-soluzzjonijiet biex jingħelbu dawn l-ostakoli jew ix-xkiel; li jagħti l-pariri lill-Kummissjoni dwar il-miżuri li jridu jsiru ma' dawn biex tkun żgurata l-implimentazzjoni tajba ta' Proġetti Importanti ġodda ta' Interess Ewropew Komuni; li jagħti l-pariri lill-Kummissjoni dwar soluzzjonijiet alternattivi għat-trawwim ta' investimenti konġunti u kkoordinati tajjeb fi ktajjen ta' valur ewlenin meta ma jkunx fattibbli Proġett Importanti ta' Interess Ewropew Komuni. Il-Kummissjoni tista' tikkonsulta mal-grupp dwar kwalunkwe kwistjoni marbuta mal-ktajjen ta' valur ta' importanza strateġika industrijali għall-Ewropa u ma' investimenti relatati. Il-Grupp għandu jkun magħmul minn massimu ta' 50 membru. Il-membri għandhom ikunu: individwi maħtura fil-kapaċità personali tagħhom; organizzazzjonijiet li jirrappreżentaw l-interessi tad-dinja akkademika u tar-riċerka, tal-finanzi, tal-Industrija, tal-SMEs u tal-impjegati u l-ħaddiema; l-awtoritajiet tal-Istati Membri; entitiet pubbliċi oħrajn. Il-membri maħtura fil-kapaċità personali tagħhom għandhom jaġixxu b'mod indipendenti u fl-interess pubbliku. L-awtoritajiet, l-organizzazzjonijiet u l-entitajiet pubbliċi l-oħrajn tal-Istati Membri għandhom jaħtru r-rappreżentanti tagħhom u għandhom ikunu responsabbli biex jiżguraw li r-rappreżentanti tagħhom jagħtu għarfien espert ta' livell għoli. Id-Direttorat Ġenerali għas-Suq Intern, l-Industrija, l-Intraprenditorija u l-SMEs tal-Kummissjoni ("DĠ GROW") jista' jirrifjuta l-ħatra ta' rappreżentant minn organizzazzjoni jekk ikun tal-fehma li din il-ħatra ma tkunx xierqa minħabba r-rekwiżiti speċifikati fil-kapitolu 4 tas-sejħa għall-applikazzjonijiet imsemmija fl-Artikolu 5. F'każijiet bħal dawn, l-organizzazzjoni kkonċernata għandha tintalab taħtar rappreżentant ieħor. Il-membri li ma jibqgħux f'pożizzjoni li jikkontribwixxu b'mod effettiv fid-deliberazzjonijiet tal-grupp ta' esperti, u li, fl-opinjoni tad-dipartiment ikkonċernat tal-Kummissjoni, ma jikkonformawx mal-kundizzjonijiet stabbiliti fl-Artikolu 339 tat-Trattat dwar il-Funzjonament tal-Unjoni Ewropea, jew li jippreżentaw ir-riżenja tagħhom, ma għandhomx jibqgħu jiġu mistiedna biex jipparteċipaw fil-laqgħat tal-grupp, u jistgħu jiġu sostitwiti għall-kumplament tal-perjodu taż-żmien li jkun fadallu l-mandat tagħhom. L-għażla tal-membri tal-grupp imsemmija fl-Artikolu 4.2(a) u (b) għandha ssir permezz ta' sejħa pubblika għall-applikazzjonijiet li tiġi ppubblikata fir-Reġistru tal-gruppi ta' esperti tal-Kummissjoni u entitajiet oħra simili ("ir-Reġistru tal-gruppi ta' esperti"). Barra minn hekk, is-sejħa għall-applikazzjonijiet tista' tiġi ppubblikata b'mezzi oħra, anki fuq siti web magħmula apposta. Is-sejħa għall-applikazzjonijiet għandha turi b'mod ċar il-kriterji tal-għażla li jinkludu l-livell ta' għarfien espert mistenni u l-interessi li għandhom ikunu rappreżentati rigward ix-xogħol li jrid jitwettaq. L-iskadenza minima għall-applikazzjonijiet għandha tkun ta' erba' ġimgħat. L-individwi li japplikaw biex jinħatru bħala membri tal-grupp fil-kapaċità personali tagħhom għandhom jiddikjaraw kull ċirkostanza li tista' tagħti lok għal kunflitt ta' interessi. B'mod partikolari, il-Kummissjoni teżiġi li bħala parti mill-applikazzjoni tagħhom dawk l-individwi jippreżentaw formola tad-dikjarazzjoni tal-interessi ("DOI") ibbażata fuq il-formola standard tad-dikjarazzjoni tal-interessi tal-gruppi ta' esperti, flimkien ma' curriculum vitae (CV) aġġornat. Għandha tinħtieġ il-preżentazzjoni tal-formola tad-DOI mimlija biex dak li jkun isir eliġibbli li jinħatar membru fil-kapaċità personali tiegħu. Il-valutazzjoni tal-kunflitt ta' interessi għandha ssir b'konformità mar-regoli orizzontali tal-Kummissjoni għall-gruppi ta' esperti ("ir-regoli orizzontali"). Ir-reġistrazzjoni fir-Reġistru ta' Trasparenza hija meħtieġa biex jinħatru l-organizzazzjonijiet. Il-membri tal-grupp għandhom jinħatru mid-Direttur Ġenerali tad-DĠ GROW minn fost speċjalisti minn fost speċjalisti b'kompetenzi fl-oqsma msemmija fl-Artikoli 2 u 3 u li jkunu wieġbu għas-sejħa pubblika għall-applikazzjonijiet. Il-Membri għandhom jinħatru għal sentejn. Għandhom jibqgħu fil-kariga sakemm jiġu sostitwiti jew sa tmiem il-kariga tagħhom. Il-mandat tagħhom jista' jiġġedded. Id-DĠ GROW għandu jistabbilixxi lista ta' riżerva ta' kandidati xierqa li tkun tista' tintuża biex jinħatru sostituti tal-membri. Id-DĠ GROW għandu jitlob il-kunsens tal-applikanti qabel ma jinkludihom fil-lista tar-riżerva. Il-President tal-grupp għandu jkun id-Direttur Ġenerali tad-DĠ GROW. Il-grupp għandu jaġixxi fuq talba tad-DĠ GROW bi qbil mar-regoli orizzontali. Fil-prinċipju, il-laqgħat tal-grupp għandhom isiru fil-bini tal-Kummissjoni fi Brussell. Id-DĠ GROW għandu jipprovdi s-servizzi segretarjali. Jistgħu jattendu l-laqgħat tal-grupp u tas-sottogruppi tiegħu uffiċjali tal-Kummissjoni minn dipartimenti oħrajn li jkollhom interess fil-proċedimenti. Bi ftehim mad-DĠ GROW, b'maġġoranza sempliċi tal-membri tiegħu, il-grupp jista' jiddeċiedi li jiftaħ il-laqgħat tiegħu għall-pubbliku. Il-minuti dwar id-diskussjoni ta' kull punt fuq l-aġenda u l-opinjonijiet mogħtija mill-grupp għandhom ikunu siewja u sħaħ. Il-minuti għandhom jitħejjew mis-segretarjat taħt ir-responsabbilità tal-President. Il-grupp għandu jadotta l-opinjonijiet, ir-rakkomandazzjonijiet jew ir-rapporti tiegħu b'kunsens. Meta ssir votazzjoni, ir-riżultat tal-votazzjoni għandu jiġi deċiż b'maġġoranza sempliċi tal-membri. Il-membri li jkunu vvutaw kontra għandhom id-dritt li jkollhom dokument li jiġbor fil-qosor ir-raġunijiet għall-pożizzjoni tagħhom mehmuż mal-opinjonijiet, ir-rakkomandazzjonijiet jew ir-rapporti. Id-DĠ GROW jista' jistabbilixxi sottogruppi biex jeżaminaw kwistjonijiet speċifiċi abbażi ta' termini ta' referenza ddefiniti mid-DĠ GROW. Is-sottogruppi għandhom joperaw skont ir-regoli orizzontali u jirrapportaw lura lill-grupp. Dawn is-sottogruppi għandhom jiġu xolti malli jintlaħaq l-għan tal-mandat tagħhom. Il-membri tas-sottogruppi li ma jkunux membri tal-grupp għandhom jintagħżlu permezz ta' sejħa pubblika għall-applikazzjonijiet, b'konformità mal-Artikolu 5 u mar-regoli orizzontali. Il-Membri individwali jistgħu jinħatru bħala relaturi dwar suġġetti speċifiċi. Ix-xogħol li jsir bejn laqgħa u oħra għandu jitwettaq elettronikament. Individwi, organizzazzjonijiet u korpi pubbliċi jistgħu jingħataw status ta' osservaturi, b'konformità mar-regoli orizzontali, bi stedina diretta. L-organizzazzjonijiet u l-entitajiet pubbliċi li jinħatru bħala osservaturi għandhom jaħtru lir-rappreżentanti tagħhom. L-osservaturi u r-rappreżentanti tagħhom jistgħu jkunu awtorizzati mill-President biex jieħdu sehem fid-diskussjonijiet tal-grupp u jipprovdu għarfien espert. Madankollu, ma jkollhomx id-dritt tal-vot u ma għandhomx jieħdu sehem fit-tfassil ta' rakkomandazzjonijiet jew pariri tal-grupp. Fuq proposta mid-DĠ GROW u bi qbil miegħu, il-grupp għandu jadotta r-regoli tal-proċedura tiegħu b'maġġoranza sempliċi tal-membri tiegħu, abbażi tar-regoli standard ta' proċedura għall-gruppi ta' esperti, b'konformità mar-regoli orizzontali. Il-grupp u s-sottogruppi għandhom jiġu rreġistrati fir-Reġistru tal-gruppi ta' esperti. F'dak li jirrigwarda l-kompożizzjoni tal-grupp, id-dejta li ġejja għandha tiġi ppubblikata fir-Reġistru tal-gruppi ta' esperti: l-ismijiet tal-individwi li jinħatru f'kapaċità personali; l-ismijiet tal-organizzazzjonijiet membri; għandu jkun iddikjarat l-interess rappreżentat; l-ismijiet ta' entitajiet pubbliċi oħrajn; l-ismijiet tal-osservaturi; l-ismijiet tal-awtoritajiet tal-Istati Membri. Dawk li jieħdu sehem fl-attivitajiet tal-grupp u tas-sottogruppi ma għandhomx jitħallsu għas-servizzi li jagħtu. L-ispejjeż tal-ivvjaġġar u tas-sussistenza tal-parteċipanti fl-attivitajiet tal-grupp u tas-sottogruppi għandhom jiġu rimborżati mill-Kummissjoni. Ir-rimborż għandu jsir skont id-dispożizzjonijiet fis-seħħ fil-Kummissjoni u fil-limiti tal-approprjazzjonijiet disponibbli allokati lid-dipartimenti tal-Kummissjoni skont il-proċedura annwali għall-allokazzjoni tar-riżorsi. Din id-Deċiżjoni għandha tapplika sal-31 ta' Mejju 2020. Magħmul fi Brussell, it-30 ta' Jannar 2018. Il-Kumitat Konsultattiv jaqbel mal-Kummissjoni li l-proċedimenti li jirrigwardaw lil Printeos SA jistgħu jiġu konklużi permezz ta' deċiżjoni skont l-Artikolu 7(1) tar-Regolament (KE) Nru 1/2003. Il-Kumitat Konsultattiv jaqsam il-valutazzjoni tal-Kummissjoni dwar il-multa li għandha tiġi imposta fuq Printeos SA espress fl-abbozz tad-Deċiżjoni tagħha kif ikkomunikat lill-Kumitat Konsultattiv fit-30 ta' Mejju 2017 skont l-Artikolu 101 tat-Trattat dwar il-Funzjonament tal-Unjoni Ewropea ("TFUE") u l-Artikolu 53 tal-Ftehim dwar iż-ŻEE. Wara proċedura ta' riżolviment f'każi ta' kartelli, id-Deċiżjoni tal-2014 sabet li ħames impriżi inkluż Printeos, kienu pparteċipaw f'kartell bi ksur tal-Artikolu 101 tat-TFUE u l-Artikolu 53 ŻEE u imponiet multi fuq il-kumpaniji kollha kkonċernati. Permezz ta' ittra tad-29 ta' Marzu 2017 id-Direttorat Ġenerali għall-Kompetizzjoni informa lil Printeos bl-intenzjoni li jadotta deċiżjoni ġdida, u jimponi mill-ġdid l-istess multa fuq Printeos, issa b'motivazzjoni adegwata u stieden lil Printeos tressaq il-kummenti tagħha. Skont l-Artikolu 16 tad-Deċiżjoni 2011/695/UE, eżaminajt jekk l-abbozz ta' deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jippreżentaw l-opinjoniet tagħhom. Il-konklużjoni tiegħi hija li dan huwa l-każ. B'mod ġenerali, inqis li l-eżerċizzju effettiv tad-drittijiet proċedurali ġie rrispettat f'dan il-każ. Brussell, id-9 ta' Ġunju 2017. Id-Deċiżjoni tirrigwarda ksur uniku u kontinwu skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE. Il-ksur jirrigwarda envelops skont l-istokk/katalogu u envelops stampati speċjalment (tranżazzjonali u/jew addattati skont m'ordnati) ta' kull għamla, kulur jew daqs. Envelops skont standard/katalogu huma envelops ta' daqsijiet differenti mingħajr stampar (marka kummerċjali/tikketta privata jew bla tikketta), li normalment jiġu akkwistati bi kwantità fuq il-bażi ta' katalogi tal-manifatturi. Envelops stampati speċjalment (tranżazzjonali u/jew addattati skont m'ordnati) huma envelops stampati, u ddisinjati speċifikament u prodotti skont l-ispeċifikazzjonijiet tal-klijent. Fit-18 ta' Novembru 2014, il-Kummissjoni adottat Dikjarazzjoni tal-Oġġezzjonijiet. F'konformità mal-proċedura ta' riżolviment, dan ġie segwit mit-tweġibiet immedjati tal-partijiet li d-DO kienet tikkorrispondi mal-preżentazzjonijiet ta' riżolviment tagħhom. Minħabba li l-annullament tal-multa tad-Deċiżjoni tal-2014 ma effettwax la r-riżultati tal-ksur fid-deċiżjoni tal-2014 u lanqas il-legalità tal-atti preparatorji, il-Kummissjoni bdiet il-proċedura sal-punt li saret l-illegalità, jiġifieri l-impożizzjoni tal-multa fid-Deċiżjoni tal-2014 li hija vvizzjata minn nuqqas ta' motivazzjoni. Fit-30 ta' Mejju 2017, il-Kumitat Konsultattiv dwar Prattiki Restrittivi u Pożizzjonijiet Dominanti ppubblika opinjoni favorevoli dwar id-deċiżjoni. Fid-9 ta' Ġunju 2017, l-Uffiċjal tas-Seduta ħareġ rapport li jaqbel mal-valutazzjoni tal-Kummissjoni dwar il-każ fir-rigward tal-argumenti mqajma minn Printeos. Il-Kummissjoni adottat id-deċiżjoni fis-16 ta' Ġunju 2017. F'konformità mas-Sentenza, id-Deċiżjoni tagħti aktar informazzjoni dwar il-fatti li tqiesu fid-Deċiżjoni tal-2014 u tispjega f'aktar dettall il-metodoloġija li ġiet applikata mill-Kummissjoni abbażi tal-punt 37 tal-Linji Gwida tal-Kummissjoni sabiex jiġi aġġustat l-ammont bażiku tal-multa. Id-deċiżjoni tissostanzja wkoll l-evalwazzjoni tal-Kummissjoni fil-każ b'rabta mal-argumenti mqajma minn Printeos fl-ittra tagħha tas-17 ta' April 2017 u timponi l-istess multa kif stabbilita fid-Deċiżjoni tal-2014 għall-parteċipazzjoni tagħha fil-ksur misjuba fl-Artikolu 1 tad-Deċiżjoni tal-2014. Id-deċiżjoni hija indirizzata lill-ħames entitajiet ġuridiċi ta' Printeos Group: PRINTEOS SA, PRINTEOS CARTERA INDUSTRIAL SL (li qabel kienet magħrufa bħala TOMPLA SOBRE EXPRES SL), TOMPLA SCANDINAVIA AB, TOMPLA FRANCE SARL u TOMPLA DRUCKERZEUGNBISSE VERTRIEBS GMBH. Kif instab fid-Deċiżjoni tal-2014, Printeos kisret l-Artikolu 101 tat-Trattat u l-Artikolu 53 tal-Ftehim ŻEE billi pparteċipat fi prattiki antikompetittivi fir-rigward tal-forniment ta' envelops tal-karti bejn it-8 ta' Ottubru 2003 u t-22 ta' April 2008. Fil-kalkolu tal-multi, il-Kummissjoni ħadet inkunsiderazzjoni l-bejgħ ta' stokk/katalogu u ta' envelops stampati speċjalment fl-aħħar sena finanzjarja sħiħa qabel it-tmiem tal-kartell, il-fatt li l-arranġamenti ta' koordinazzjoni tal-prezzijiet huma fost ir-restrizzjonijiet ta' kompetizzjoni l-iktar serji, id-durata tal-kartell u ammont addizzjonali sabiex l-impriżi jiġu skoraġġuti milli jidħlu fi prattiki ta' koordinazzjoni tal-prezzijiet. Il-Kummissjoni ma applikat l-ebda ċirkostanza aggravanti. Il-multa hija kkalkolata fuq il-bażi tal-istess parametri li ntużaw meta ġiet stabbilita l-multa oriġinali fid-Deċiżjoni tal-2014. Fid-dawl taċ-ċirkustanzi speċifiċi ta' dan il-każ, il-Kummissjoni eżerċitat id-diskrezzjoni tagħha skont il-punt 37 tal-Linji Gwida dwar il-Multi tal-2006 u adottat il-multi b'tali mod li jitqies il-proporzjon tal-bejgħ tal-prodott tal-kartell fil-fatturat totali u d-differenzi bejn il-partijiet skont il-parteċipazzjoni individwali tagħhom fil-ksur. Dan ifisser li Printeos tibbenefika mit-tnaqqis diskrezzjonali li ngħata wara l-Artikolu 37 tal-Linji Gwida dwar il-Multi għad-destinatarji kollha tad-Deċiżjoni tal-2014. Il-multa tibqa' fi ħdan firxa li ġiet żvelata u aċċettata minn Printeos fil-kuntest tal-proċedura ta' riżolviment. Ma taqbiżx 10 % tal-fatturat totali ta' Printeos fl-2015 jew il-fatturat totali stmat tagħha għall-2016. F'dan il-każ, il-multa ma taqbiżx 10 % tal-fatturat totali ta' Printeos għall-2015 jew il-fatturat totali stmat tagħha għall-2016. Il-Kummissjoni tat tnaqqis ta' 50 % tal-multa lil Printeos. B'riżultat tal-applikazzjoni tan-Notifika ta' Riżolviment, l-ammont tal-multi imposti fuq Printeos tnaqqas b'10 %. Ġiet imposta l-multa li ġejja skont l-Artikolu 23(2) tar-Regolament (KE) Nru 1/2003: L-AWTORITÀ GĦALL-PARTITI POLITIĊI EWROPEJ U L-FONDAZZJONIJIET POLITIĊI EWROPEJ, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat l-applikazzjoni minn New Direction – Il-Fondazzjoni għar-Riforma Ewropea, L-Awtorità għall-partiti politiċi Ewropej u l-fondazzjonijiet politiċi Ewropej ("l-Awtorità") irċeviet applikazzjoni għar-reġistrazzjoni bħala fondazzjoni politika Ewropea skont l-Artikolu 8(1) tar-Regolament (UE, Euratom) Nru 1141/2014 minn New Direction – Il-Fondazzjoni għar-Riforma Ewropea ("l-applikant") fil-5 ta' Settembru 2017 u verżjoni riveduta ta' parti minn dik l-applikazzjoni fl-14 ta' Settembru 2017, L-applikant ippreżenta dokumenti li juru li jissodisfa l-kundizzjonijiet stabbiliti fl-Artikolu 3 tar-Regolament (UE, Euratom) Nru 1141/2014, id-dikjarazzjoni fil-forma stabbilita fl-Anness għal dak ir-Regolament, u l-istatuti tal-applikant, li fihom id-dispożizzjonijiet rikjesti mill-Artikolu 5 ta' dak ir-Regolament, L-applikazzjoni hija mirfuda wkoll minn dikjarazzjoni min-nutar Pieter Herman, skont l-Artikolu 15(2) tar-Regolament (UE, Euratom) Nru 1141/2014, li tiċċertifika li l-applikant għandu s-sede tiegħu fil-Belġju u li l-istatuti tiegħu huma konformi mad-dispożizzjonijiet rilevanti tad-dritt nazzjonali, Skont l-Artikolu 9 tar-Regolament (UE, Euratom) Nru 1141/2014, l-Awtorità eżaminat l-applikazzjoni u d-dokumentazzjoni ta' sostenn imressqa, u tqis li l-applikant jissodisfa l-kundizzjonijiet għar-reġistrazzjoni stabbiliti fl-Artikolu 3 ta' dak ir-Regolament u li l-istatuti fihom id-dispożizzjonijiet rikjesti mill-Artikolu 5 ta' dak ir-Regolament, ADOTTAT DIN ID-DEĊIŻJONI: New Direction – Il-Fondazzjoni għar-Riforma Ewropea hija b'dan irreġistrata bħala fondazzjoni politika Ewropea. Din id-Deċiżjoni għandha ssir effettiva fil-jum tan-notifika tagħha. Din id-Deċiżjoni hija indirizzata lil Magħmul fi Brussell, l-20 ta' Settembru 2017. l-Artikolu 15(1): L-esportazzjoni tal-qabdiet li jkunu saru minn bastimenti tas-sajd li jtajru l-bandiera ta' Stat Membru għandha tkun soġġetta għall-validazzjoni ta' ċertifikat tal-qabda mill-awtoritajiet kompetenti tal-Istat Membru tal-bandiera, kif stabbilit fl-Artikolu 12(4), jekk meħtieġ fil-qafas ta' koperazzjoni stabbilit fl-Artikolu 20(4). l-Artikolu 15(2): L-Istati Membri tal-bandiera għandhom jinnotifikaw lill-Kummissjoni dwar l-awtoritajiet kompetenti tagħhom għall-validazzjoni taċ-ċertifikati tal-qabda msemmijin fil-paragrafu 1. l-Artikolu 17(8): L-Istati Membri għandhom jinnotifikaw lill-Kummissjoni dwar l-awtoritajiet kompetenti tagħhom għall-iċċekkjar u l-verifiki taċ-ċertifikati skont l-Artikolu 16 u l-paragrafi (1) sa (6) ta' dan l-Artikolu. l-Artikolu 21(3): L-Istati Membri għandhom jinnotifikaw lill-Kummissjoni dwar l-awtoritajiet kompetenti għall-validazzjoni u l-verifika tat-taqsima "riesportazzjoni" taċ-ċertifikati tal-qabda skont il-proċedura definita fl-Artikolu 15. Vlaamse Overheid; Dienst Zeevisserij (Il-Gvern Fjamming; is-Servizz tas-Sajd Marittimu) ma japplikax NaturErhvervstyrelsen (L-Aġenzija AgroIttika Daniża) NaturErhvervstyrelsen – kun direkte landinger (L-Aġenzija AgroIttika Daniża — ħatt dirett biss) Fødevarestyrelsen – importazzjoni anden (L-Amministrazzjoni Veterinarja u Alimentari Daniża – importazzjonijiet oħra) Fødevarestyrelsen (L-Amministrazzjoni Veterinarja u Alimentari Daniża) Maksu- ja Tolliamet; Veterinaar- ja Toiduamet; Keskkonnaministeerium (Il-Bord tat-Taxxa u Doganali Estonjan; il-Bord Veterinarju u Alimentari; il-Ministeru għall-Ambjent) Maksu- ja Tolliamet (Il-Bord tat-Taxxa u Doganali Estonjan) The Sea Fisheries Protection Authority (L-Awtorità għall-Protezzjoni tas-Sajd Marittimu) Les directions départementales des territoires et de la mer – délégations à la mer et au littoral; direction de la mer Guadeloupe; direction de la mer Martinique; direction de la mer Guyane; direction de la mer sud Océan indien (Id-Direttorati Dipartimentali għat-territorji u l-baħar – Id-Delegazzjonijiet għall-baħar u l-kosta; id-Direttorat għall-baħar ta' Guadeloupe; id-Direttorat għall-baħar ta' Martinique; id-Direttorat għall-baħar tal-Guyana Franċiża; id-Direttorat għall-baħar tal-Oċean Indjan tan-Nofsinhar) Le Centre national de surveillance des pêches (Iċ-Ċentru Nazzjonali ta' Sorveljanza tas-Sajd) Ministarstvo poljoprivrede; Uprava ribarstva (Il-Ministeru għall-Agrikoltura; id-Direttorat tas-Sajd) Autorità Marittime (Guardia Costiera) (L-Awtorità Marittima (il-Gwardja Kostali)) Ministero della Salute (Il-Ministeru għas-Saħħa) Valsts vides dienesta Zvejas kontroles departaments (Is-Servizz Statali għall-Ambjent; id-Dipartiment għall-Kontroll tas-Sajd); Valsts vides dienesta Zvejas kontroles departaments (Is-Servizz Statali għall-Ambjent; id-Dipartiment għall-Kontroll tas-Sajd). ma japplikax ma japplikax Nemzeti Élelmiszerlánc-biztonsági Hivatal (L-Uffiċċju Nazzjonali tas-Sikurezza tal-Katina tal-Ikel) Id-Dipartiment tas-Sajd u l-Akkwakultura; il-Ministeru għall-Iżvilupp Sostenibbli, l-Ambjent u Tibdil fil-Klima Nederlandse Voedsel en Waren Autoriteit (L-Awtorità Olandiża għas-Sigurtà tal-Prodotti tal-Ikel u l-Konsumaturi) Nederlandse Voedsel en Waren Autoriteit (L-Awtorità Olandiża għas-Sigurtà tal-Prodotti tal-Ikel u l-Konsumaturi) ma japplikax Okręgowy Inspektorat Rybołówstwa Morskiego w Gdyni (L-Ispettorat Reġjonali tas-Sajd tal-Baħar f'Gdynia) Okręgowy Inspektorat Rybołówstwa Morskiego w Gdyni (L-Ispettorat Reġjonali tas-Sajd tal-Baħar f'Gdynia) Açores: Secretaria Regional do Ambiente e do Mar; Gabinete do Subsecretário Regional das Pescas (Azores: is-Segretarjat Reġjonali tal-Ambjent u tal-Baħar; l-Uffiċċju Reġjonali tas-Sottosegretarju tas-Sajd) Alfândega Marítima de Lisboa (L-Uffiċċju Doganali Marittimu ta' Lisbona) Alfândega de Ponta Delgada (L-Uffiċċju Doganali ta' Ponta Delgada) Alfândega do Funchal (L-Uffiċċju Doganali ta' Funchal) Finančni urad Koper (L-Uffiċċju Finanzjarju ta' Koper) Finančni urad Celje (L-Uffiċċju Finanzjarju ta' Celje) Finančni urad Koper (L-Uffiċċju Finanzjarju ta' Koper) Finančni urad Kranj (L-Uffiċċju Finanzjarju ta' Kranj) Finančni urad Ljubljana (L-Uffiċċju Finanzjarju ta' Ljubljana) Finančni urad Maribor (L-Uffiċċju Finanzjarju ta' Maribor) Finančni urad Murska Sobota (L-Uffiċċju Finanzjarju ta' Murska Sobota) Finančni urad Nova Gorica (L-Uffiċċju Finanzjarju ta' Nova Gorica) Finančni urad Novo mesto (L-Uffiċċju Finanzjarju ta' Novo Mesto) ma japplikax Varsinais-Suomen elinkeino-, liikenne- ja ympäristökeskus (Iċ-Ċentru għall-Iżvilupp Ekonomiku, it-Trasport u l-Ambjent għall-Finlandja tal-Lbiċ) Havs- och vattenmyndigheten (L-Aġenzija għall-Baħar u l-Ġestjoni tal-Ilma) Marine Management Organisation (L-Organizzazzjoni għall-Ġestjoni tal-Baħar) Marine Scotland (L-Awtorità Skoċċiża għall-Affarijiet Marittimi) Marine Management Organisation (L-Organizzazzjoni għall-Ġestjoni tal-Baħar) UK Port Health Authorities (L-Awtoritajiet Portwali tas-Saħħa tar-Renju Unit) Marine Management Organisation (L-Organizzazzjoni għall-Ġestjoni tal-Baħar) TA Associates, L.P. (l-Istati Uniti tal-Amerika) Flexera Holdings LP (l-Istati Uniti tal-Amerika) TA Associates, L.P. u OTPP jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' Flexera Holdings LP. kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Klassi 1.8. Prodotti oħra tal-Anness I tat-Trattat (ħwawar, eċċ) Is-"Cidre Cotentin"/"Cotentin" huwa sidru effervexxenti, mhux pasturizzat, bla gass miżjud u magħmul mill-meraq pur tat-tuffieħ tas-sidru ta' varjetajiet tradizzjonali speċifiċi. Is-"Cidre Cotentin"/"Cotentin" għandu kulur partikolari bejn lewn it-tiben u l-isfar fl-oranġjo u effervexxenza fina. Għandu aromi sottili u ta' spiss insibu lemħiet ta' butir u ta' ħaxix imnixxef. It-togħma hija bbilanċjata bit-togħmiet morri jiddominaw. L-aċidità diskreta tiegħu tipprovdi freskezza għal din it-togħma morra. Is-"Cidre Cotentin"/"Cotentin" għandu l-karatteristiċi li ġejjin: qawwa alkoħolika effettiva skont il-volum ta' aktar minn 3,5 %, qawwa alkoħolika totali skont il-volum ta' aktar minn 5,5 %, kontenut ta' zokkor ta' aktar minn 18-il gramma għal kull litru u inqas jew ugwali għal 35 gramma għal kull litru, densità ta' aktar minn 1 009 u inqas jew ugwali għal 1 017,5 f'temperatura ta' 20 °C, qawwa alkoħolika effettiva skont il-volum ta' aktar minn 5 %, qawwa alkoħolika totali skont il-volum ta' aktar minn 5,5 %, kontenut ta' zokkor inqas jew ugwali għal 18-il gramma għal kull litru, densità inqas jew ugwali għal 1 009 f'temperatura ta' 20 °C, It-tuffieħ tas-sidru li jintuża jiġi mill-imsaġar li jinsabu fiż-żona ġeografika u li ġew identifikati bħala xierqa għall-produzzjoni tas-"Cidre Cotentin"/"Cotentin" abbażi tal-kriterji ta' identifikazzjoni marbuta mal-post approvat għad-denominazzjoni. Dawn l-imsaġar huma kompletament mimlija bil-ħaxix u mill-inqas 30 % tas-siġar jitkabbru biz-zokk għoli. It-tuffieħ jappartjeni għal lista pożittiva tal-varjetajiet tradizzjonali li fil-biċċa l-kbira huma morri u ħelwin-morri. Il-varjetajiet ewlenin li jkopru mill-inqas 60 % ta' dawn l-imsaġar huma dawn li ġejjin: Il-varjetajiet sekondarji li jkopru mhux aktar minn 40 % ta' dawn l-imsaġar huma dawn li ġejjin: Il-varjetajiet tat-tuffieħ tas-sidru mhux elenkati u mkabbra biz-"zokk għoli" huma awtorizzati sal-limitu massimu ta' 20 % tal-masġar. L-operazzjonijiet kollha mill-produzzjoni ta' tuffieħ sal-formazzjoni tar-ragħwa tas-sidru li ssir esklussivament fil-flixkun jitwettqu fiż-żona ġeografika ddefinita stabbilita fil-punt 4. L-ibbottiljar isir fiż-żona ġeografika. Fil-fatt, il-formazzjoni tar-ragħwa ssir esklussivament fil-flixkun permezz tal-fermentazzjoni ta' parti miz-zokkor residwu. Din il-fermentazzjoni ddum mill-inqas tmien ġimgħat u wara dan il-perjodu s-sidru jista' jiġi kkummerċjalizzat. Is-sidru bid-Denominazzjoni ta' Oriġini "Cidre Cotentin"/"Cotentin" jista' biss jiġi ddikjarat wara l-manifattura, offrut lill-pubbliku, mibgħut, offrut għall-bejgħ jew mibjugħ jekk id-denominazzjoni msemmija hawn fuq tinkiteb flimkien mas-simbolu DOP tal-Unjoni Ewropea fid-dikjarazzjonijiet, fl-avviżi, fuq il-prospetti, it-tikketti, il-fatturi u kwalunkwe reċipjent. Is-simbolu jista' jinkludi wkoll l-ittri "DOP" jew "Denominazzjoni ta' Oriġini Protetta". L-isem tad-Denominazjoni ta' Oriġini Protetta u l-kliem "Denominazzjoni ta' Oriġini" jew "Denominazzjoni" u "Protetta" huma ppreżentati f'karattri viżibbli, li jistgħu jinqraw, li ma jitħassrux u kbar biżżejjed biex ikunu jistgħu jintgħarfu sewwa mill-affarijiet oħrajn miktuba jew impinġija. Fil-preżentazzjoni tat-tikketta, il-kliem "Denominazzjoni ta' Oriġini Protetta" jridu jkunu eżatt taħt l-isem tad-Denominazzjoni ta' Oriġini Protetta mingħajr ebda referenza oħra bejniethom. Fid-dipartiment ta' La Manche: Iż-żona toffri pajsaġġ ta' pjanuri baxxi u mmewġa b'għoljiet baxxi ħafna li l-altitudni tagħhom ma taqbiżx il-170 metru. Il-viżibbiltà hija limitata kullimkien minħabba r-ringieli ta' sġajriet pjuttost densi. Il-biċċiet raba' magħżula biex jitkabbru l-imsaġar u jinħasdu t-tuffieħ jinsabu f'postijiet b'ħafna ringieli ta' sġajriet u jifformaw irqajja' delimitati mill-għollieq b'mod naturali. Il-ħamrija hija varjata, fonda u skulata tajjeb iżda qatt mhija ramlija jew ramlija bil-ġebel. Il-Cotentin għandu klima oċeanika ħafna enfasizzata bil-karattru peniżolari tat-territorju. Din il-klima hija kkaratterizzata minn preċipitazzjoni frekwenti (aktar minn 150 jum/sena) u pjuttost abbondanti (medja ta' 900-1 000 mm), differenza żgħira fit-temperaturi bi ftit ġlata, u riħ frekwenti xi kultant qawwi ħafna li l-aktar jiġi mill-Punent. Il-Cotentin sar magħruf għall-imsaġar tas-sidru tiegħu mis-seklu tlettax wara l-wasla permezz tal-baħar ta' varjetajiet tanniċi mill-Majjistral ta' Spanja. Is-sidru żviluppa f'dan ir-reġjun minħabba li regolamenti suċċessivi l-ewwel ipprojbixxew il-birra u mbagħad l-inbid sabiex ir-raba' tiġi riżervata kemm jista' jkun għaċ-ċereali. Huwa f'dan il-kuntest li ġiet żviluppata l-prattika tal-ġonna b'siġar tal-frott għall-mergħat: il-mergħa li kienet maħsuba għall-alimentazzjoni tal-merħliet b'hekk ingħatat valur addizzjonali bis-saħħa tat-tuffieħ mis-siġar li tħawlu hemmhekk. Minħabba dan l-użu doppju, il-biċċiet raba' jingħalqu bl-għollieq u b'hekk jipprovdu post fejn jinżammu l-annimali u jipproteġuhom, flimkien mas-siġar, mir-riħ. L-attività tal-produzzjoni tas-sidru żviluppat u ttejbet. Il-pomoloġija tas-sidru oriġinat fil-Cotentin fis-seklu sittax bis-saħħa ta' rġiel bħal Guillaume Dursus jew is-Sire de Gouberville Le premier, li għażlu varjetajiet biex joħolqu sidru ta' reputazzjoni għolja. Is-Sire de Gouberville beda jipproċessa l-frott ta' varjetà waħda kull darba u b'hekk għażel il-frott ta' kwalità eċċellenti, u ċerti varjetajiet minnhom għadhom jeżistu, bħal pereżempju il-Marin Onfroy. Aktar reċentement, flimkien mal-ġonna b'siġar tal-frott għall-mergħat tradizzjonali li tkabbru biz-zokk għoli ġew żviluppati msaġar speċjalizzati b'siġar imkabbra biz-zokk baxx huma wkoll kompletament mimlija bil-ħaxix. Il-varjetajiet lokali u speċifiċi taż-żona ġeografika li l-aktar huma morri u ħelwin morri, rikki f'komposti fenoliċi bħal pereżempju l-Petite amer, it-Taureau jew il-Cartigny huma rrappreżentati sew fiż-żona kollha u fit-tipi differenti ta' msaġar. Il-prattiki attwali tal-produzzjoni tas-sidru jirriflettu l-iżvilupp u t-trażmissjoni ta' għarfien tal-produzzjoni tas-"Cidre Cotentin"/"Cotentin" minn varjetajiet lokali u bbażata fuq il-formazzjoni tar-ragħwa naturali fil-fliexken u l-projbizzjoni tal-pasturizzazzjoni. Iż-żona ġeografika hija karatterizzata minn klima oċeanika ħafna u l-koabitazzjoni tat-trobbija tal-annimali u tal-produzzjoni tat-tuffieħ. L-għażla tal-biċċiet raba' protetti mill-għollieq u bil-ħamrija fonda tippermetti li s-siġar tat-tuffieħ jadattaw ruħhom għall-kundizzjonijiet bir-riħ u b'hekk jiġi evitat li l-frott jaqa' mis-siġar qabel ma jkun matur biżżejjed u jiġi limitat ir-riskju li s-siġar jinqalgħu mill-ħamrija. Barra minn hekk, il-kopertura tal-masġar bil-ħaxix taffettwa b'mod favorevoli l-kompożizzjoni tat-tuffieħ (kontenut għoli ta' zokkor, limitazzjoni tal-kontenut tan-nitroġenu) għall-produzzjoni tas-sidru. Il-kwalità tal-ħsad hija ottimizzata għaliex it-tuffieħ issirlu inqas ħsara meta jaqa' fuq t-tapit ta' ħaxix artab u l-ħaxix jiżgura wkoll li t-tuffieħ jiġi preservat sew fl-art. F'dan il-kuntest, it-togħma morra tas-sidru tinkiseb permezz tat-taħlit tal-varjetajiet morri u ħelwin-morri, li huma dominanti fil-masġar u li l-maġġoranza tagħhom tirriżulta minn sekli ta' għażla lokali, filwaqt li t-togħma mhux aċiduża ħafna tal-prodott tirriżulta mill-fatt li ma tantx jeżistu varjetajiet aċidużi fiż-żona ġeografika. L-applikazzjoni kostanti tal-metodi tradizzjonali tal-ipproċessar, li jimponu l-użu ta' ħmira indiġeni, naturalment preżenti fuq il-wiċċ tal-frott, għall-ewwel fermentazzjoni u jeskludu kull użu tal-gassifikazzjoni jew tal-pastorizzazzjoni, hija garanzija tal-freskezza morra tas-"Cidre Cotentin"/"Cotentin". Dan huwa kkonfermat mill-ewwel premji li rebħu l-produtturi ta' Quibou, Valognes, Turqueville, Dangy, Saint-Lô ou Saussey fil-kompetizzjonijiet organizzati mill-Association pomologique Française fl-okkażjoni tal-kungressi pomoloġiċi annwali minn tmiem is-seklu dsatax sas-snin 1930. Il-popolarità lokali tas-"Cidre Cotentin"/"Cotentin" illum hija riflessa fil-bosta kompetizzjonijiet u d-diversi festi lokali li huma organizzati biex jiċċelebrawh. Dan il-prodott huwa wkoll magħruf minn personalitajiet importanti tal-gastronomija Franċiża u internazzjonali bħal perżempju l'Étoile, ir-rivista tal-Guide Michelin fejn ingħata t-titlu "Coup de cœur" fl-edizzjoni ta' Ġunju-Lulju 2006, jew aktar reċentement, it-tifħir li qalgħu t-tipi ta' sidru kollha prodotti fil-Cotentin mir-rivista gastronomika Amerikana prestiġjuża "The Art of Eating" fl-2011. (it-tieni subparagrafu tal-Artikolu 6(1) ta' dan ir-Regolament) Fil-paġna 9, Fil-paġna 7, it-tabella "Dħul", għar-ringiela li tikkonċerna l-Kapitolu 1 2 — Fondi speċjali tal-Unjoni Ewropea għal proġetti speċifiċi: fil-kolonna "Baġit emendatorju Nru 1": għandu jiddaħħal l-ammont "340 000", fil-kolonna "Ammont ġdid": minflok "—" aqra "340 000". Fil-paġna 7, it-tabella "Dħul", għar-ringiela li tikkonċerna t-Titolu 1 — Total: fil-kolonna "Baġit emendatorju Nru 1": għandu jiddaħħal l-ammont "340 000" fil-kolonna "Ammont ġdid": minflok "15 135 600", aqra "15 475 600". Fil-paġna 7, it-tabella "Dħul", għar-ringiela li tikkonċerna Gran total: fil-kolonna "Baġit emendatorju Nru 1": minflok "1 467,82" aqra "341 467,82", fil-kolonna "Ammont ġdid",: minflok "15 808 631,84" aqra "16 148 631,84". Fil-paġna 8, it-tabella "Nefqa", għar-ringiela li tikkonċerna l-Kapitolu 4 1 — Proġetti: fil-kolonna "Baġit emendatorju Nru 1": għandu jiddaħħal l-ammont "340 000", fil-kolonna "Ammont ġdid": minflok "—" aqra "340 000". Fil-paġna 8, it-tabella "Nefqa", għar-ringiela li tikkonċerna t-Titolu 4 – Total: fil-kolonna "Baġit emendatorju Nru 1": għandu jiddaħħal l-ammont "340 000", fil-kolonna "Ammont ġdid": minflok "—" aqra "340 000". Fil-paġna 8, it-tabella "Nefqa": għar-ringiela li tikkonċerna Gran total: fil-kolonna "Baġit emendatorju Nru 1": minflok "1 467,82" aqra "341 467,82", fil-kolonna "Ammont ġdid": minflok "15 808 631,84" aqra "16 148 631,84". Fil-paġna 2, it-tabella "Dħul", għar-ringiela li tikkonċerna l-Kapitolu 1 2 — Fondi speċjali tal-Unjoni Ewropea għal proġetti speċifiċi: fil-kolonna "Baġit 2017": minflok "—" aqra "340 000", fil-kolonna "Ammont ġdid": minflok "—" aqra "340 000". Fil-paġna 2, it-tabella "Dħul": għar-ringiela li tikkonċerna t-Titolu 1 – Total: fil-kolonna "Baġit 2017": minflok "15 135 600" aqra "15 475 600", fil-kolonna "Ammont ġdid": minflok "15 135 600" aqra "15 475 600". Fil-paġna 2, it-tabella "Dħul", għar-ringiela li tikkonċerna l-Gran total: fil-kolonna "Baġit 2017": minflok "15 808 631,84" aqra "16 148 631,84", fil-kolonna "Ammont ġdid": minflok "15 828 389,18" aqra "16 168 389,18". Fil-paġna 3, it-tabella "Nefqa", għar-ringiela li tikkonċerna l-Kapitolu 4 1 — Proġetti: fil-kolonna "Ammont ġdid", minflok "—" aqra "340 000". Fil-paġna 3, it-tabella "Nefqa", għar-ringiela li tikkonċerna t-Titolu 4 – Total: fil-kolonna "Approprjazzjonijiet 2017", minflok "—" aqra "340 000", fil-kolonna "Ammont ġdid", minflok "—" aqra "340 000". Fil-paġna 3, it-tabella "Nefqa", għar-ringiela li tikkonċerna l-Gran total: fil-kolonna "Approprjazzjonijiet 2017", minflok "15 808 631,84" aqra "16 148 631,84", fil-kolonna "Ammont ġdid", minflok "15 828 389,18" aqra "16 168 389,18".